Benoot med brud på kraveben får længere p... | Feltet.dk
16. april 2019 10:44Foto: Sirotti
Belgiske Tiesj Benoot er blevet undersøgt yderligere efter sit voldsomme sammenstød med en holdbil under Paris-Roubaix, og smerterne er store for Benoot.
Tiesj Benoot var langtfra den heldigste rytter i Paris-Roubaix. Et sammenstød med en holdbil resulterede i, at han røg ind igennem bagruden på bilen og kom til skade. Siden da har han været under flere former for undersøgelser, og konklusionen er nu klar.
”Scanningen viser, at Tiesj har en fraktur i den ene ende af hans kraveben. Han kræver ingen operation. Udover mærkerne, sårene og hudafskrabningerne, så har han revet en stor muskel over i hans øvre ben,” siger holdets læge Maarten Meirhaeghe.
Maarten Meirhaeghe fortæller endvidere, at Tiesj Benoot har brug for hvile de første par uger, hvorefter han muligvis får chancen for at køre på en hjemmetræner.
”De første par uger har han brug for hvile. Hvis sårene heler godt, så kan han starte på træning forholdsvis hurtigt på hjemmetræneren,” siger læge yderligere.
Hovedpersonen selv fortæller, at han skulle have skiftet et dæk, var styrtet og efterfølgende kørte sammen med Wout van Aert, da vejen blev smallere, og der ikke længere var plads til alle.
“Efter jeg fik et fladt dæk, skiftet min cykel og mit første styrt, så jagtede jeg med Wout van Aert. Da vejen blev smal, måtte en holdbil stoppe og undvige straks, hvilket gjorde, at jeg røg ind gennem bagvinduet på bilen,” siger Benoot selv.
Smerten er så stor, at han ikke har følt noget lignende før. Ikke desto mindre er han glad for, at skaden ikke kom midt i brostensklassikerne.
”Jeg har aldrig følt så stor en smerte i min hofte og mit ben. Hvis jeg er optimistisk, så er det bedre at have den her slags smerte nu, end i Omloop, men det er selvfølgelig en nedtur. Jeg håber at kunne træne på hjemmetræneren i løbet af et par uger, så resten af min sæson ikke er i fare,” siger han.
Produktnyt: Ny topramme fra Pinarello...
Cykelferie ved Barcelona – et sted me...
JAKOB FUGLSANG VERDENSMESTER